Komission direktiivi 92/71/ETY, annettu 2 päivänä syyskuuta 1992, niiden lähetysten prosenttiosuudesta, joille niiden siirtyessä yhdestä jäsenvaltiosta toiseen voidaan tehdä kasvien terveystarkastus sekä asiakirja- ja tunnistettavuustarkastus



Virallinen lehti nro L 275 , 18/09/1992 s. 0024 - 0025

Suomenk. erityispainos Alue 3 Nide 45 s. 0084

Ruotsink. erityispainos Alue 3 Nide 45 s. 0084



KOMISSION DIREKTIIVI 92/71/ETY, annettu 2 päivänä syyskuuta 1992, niiden lähetysten prosenttiosuudesta, joille niiden siirtyessä yhdestä jäsenvaltiosta toiseen voidaan tehdä kasvien terveystarkastus sekä asiakirja- ja tunnistettavuustarkastus EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 92/10/ETY(2), ja erityisesti sen 11 artiklan 3 kohdan kolmannen alakohdan ja 11 artiklan 3 a kohdan, sekä katsoo, että direktiivi 77/93/ETY oikeuttaa lähettäjäjäsenmaiden suorittamien tarkastusten lisäksi nykyisin vastaanottajajäsenmaiden suorittamat tarkastukset, direktiivissä 77/93/ETY säädetään lisäksi, että suoritettavien kasvien terveystarkastusten prosenttiosuuden on oltava pienempi kuin 33 prosenttia ja vähennyttävä asteittain siten, että niitä ei enää ole silloin kun jäsenvaltiot ovat panneet täytäntöön uudet tarkastussäännöt sisämarkkinoiden luomista koskevien säännösten mukaisesti; mainitussa direktiivissä säädetään myös asiakirja- ja tunnistettavuustarkastuksesta, että mainittujen tarkastusten alaisten lähetysten prosenttiosuus on vahvistettava ja sitä on vähennettävä asteittain siten, että niitä ei enää ole silloin kun jäsenvaltiot ovat panneet täytäntöön uudet tarkastussäännöt sisämarkkinoiden luomista koskevien säännösten mukaisesti, kasvien, kasvituotteiden ja muiden kasvitavaroiden liikkumiseksi vapaasti yhteisössä, mikä on olennainen osa maatalouden tuottavuutta ja edistää yhteisen maatalouspolitiikan moitteetonta toimintaa, edellä mainittujen kasvien terveystarkastusten prosenttiosuutta on vähennettävä, mahdollisesti satunnaisten asiakirja- ja tunnistettavuustarkastusten alaisten lähetysten prosenttiosuus vahvistettava ja saavutettava entistä parempi tasapaino lähettäjäjäsenvaltion ja vastaanottajajäsenvaltion suorittamien tarkastusten välillä korostaen ensiksi mainitun vastuuta, ja tämän direktiivin säännökset ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Jäsenvaltioiden on 15 päivästä lokakuuta 1992 a) vähennettävä direktiivin 77/93/ETY 11 artiklan 3 kohdan kolmannessa alakohdassa tarkoitettujen toisesta jäsenvaltiosta lähtöisin olevia lähetyksiä toisen jäsenvaltion alueelle tuotaessa suoritettavien virallisten kasvien terveystarkastusten prosenttiosuutta alle 10 prosenttiin; b) vähennettävä mainitun direktiivin 11 artiklan 3 a kohdassa tarkoitettujen asiakirja- ja tunnistettavuustarkastusten alaisten lähetysten prosenttiosuutta alle 10 prosenttiin. 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 14 päivänä lokakuuta 1992; niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai näitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2 Jäsenvaltioiden on toimitettava viipymättä tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komissio ilmoittaa tästä muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 2 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 26, 31.1.1977, s. 20 (2) EYVL N:o L 70, 17.3.1992, s. 27